Rakvere Linna Algkool

Rakvere Linna Algkool oli Rakveres aastatel 1992–2013 tegutsenud lasteaed-algkool. Kool avati Lääne-Viru maavalitsuse 30. aprilli 1992. aasta määrusega nr 85 koolide avamise kohta 1. septembril 1992 aadressil Posti 29.

Ajalugu

Algkool
Juba aastaid töötas Rakvere 1. Keskkool väga suure koormusega kolmes vahetuses. Eriti raske oli algklasside õpilaste koolipäev õhtupoolses vahetuses. Puudusid võimalused (ruumid) klassiväliseks tegevuseks. Otsiti võimalusi, kuidas õpilaste õppimistingimusi parandada. Seoses Eesti taasiseseisvumisega 20. augustil 1991 lahkus Rakverest väga palju vene rahvusest kodanikke ja sõjaväelaste perekondi. Vähenes laste hulk lastepäevakodudes. Üks lasteaed otsustati sulgeda ja vabanenud hoones avati Rakvere Linna Algkool. Kooli direktoriks sai Ly Kivistik. 

Uue kooli avamisele oli tugev vastuseis (ei soovitud lahkuda mainekast koolist), kuid tänu tugevale, töökale personalile ja läbimõeldud koolielu korraldusele saavutas kool kiiresti tuntuse ja tunnustuse. Kool muutus linnas populaarseks, sellesse taheti oma lapsi õppima tuua.

Lisaks heale õppetöö tasemele hinnati soodsat õpikeskkonda ja võimaluste mitmekesisust õpilaste tunnivälise aja organiseerimisel. Koolis oli 10 klassikomplekti (1.–5. klass, kaks paralleelklassi).

Lasteaed-Algkool
Alates 2003. aasta sügisest avati senise kahe esimese klassi asemel üks esimene klass. 2003/2004. õppeaastal tegutses 6-aastaste laste rühm, 2004/2005. õppeaastal oli kooli hoones avatud kaks Lasteaia Triin mudilasrühma. Alates 1. septembrist 2005 tegutses asutus lasteaed-algkoolina.

2011. aasta seisuga õppis koolis 127 õpilast (1.–6. klassini) ja avatud oli viis lasteaiarühma. Alates kooli loomisest on peetud kooli kroonikat, millest iga asjahuviline saab üksikasjaliku ülevaate koolis toimunust. On olemas rikkalik fotokogu ja täpsed ülestähendused õpilaste ja õpetajate saavutuste ja koolielus toimunu kohta.

 Kooli sulgemine 
2013. aastalRakvere Rohuaia Lasteaia põhimäärus, Rakvere Linnavolikogu määrus, RT IV, 10.04.2013, 21 otsustati senine õppeasutus sulgeda. Algkooliklassid liideti Rakvere Gümnaasiumiga ja lasteaed alustas 2013. aasta sügisel uue nime all – Rakvere Rohuaia Lasteaed. Uue lasteaia juhatajaks sai senise Rakvere Linna Algkooli direktor Ene Nool.Samolberg, Eva. Rakvere Rohuaia lasteaed alustab asenduspindadel. Virumaa Teataja, 19. august 2013.

 Viited 

Kategooria:Eesti endised koolid
Kategooria:Rakvere koolid